als_Latn dik_Latn sag_Latn
Gazeta nga Gjeneva i përkujton lexuesit se Republika e Maqedonisë, e cila ka dalë nga ish-Jugosllavia, njëzet vite me radhë është duke pritur para dyerve të Bashkimit Evropian. Kandidatura e saj është bllokuar në mënyrë sistematike nga Greqia me elaborimin se është duke ia mohuar të drejtën për ta përdorur emrin Maqedoni, duke dashur në këtë mënyrë ta ndërmarrë trashëgiminë nga Maqedonia antike.
Në konstatimin e "Le Temps" (Koha) se jashtë "jemi mësuar me idenë se Maqedonia është kandidate për anëtarësim në Bashkimin Evropian dhe pse ndodh kështu?", presidenti Ivanov u përgjigj se anëtarësimi në BE është qëllim strategjik për Maqedoninë.
-Për ne, anëtarësimi në BE është qëllim strategjik. Midis 80 dhe 90 për qind e popullatës është prononcuar për këtë, ndërsa nga viti 2009 Komisioni Evropian dha gjashtë rekomandime pozitive për anëtarësimin tonë. Por, Greqia vazhdoi ta kundërshtojë një gjë të tillë, thotë Ivanov.
I pyetur nëse mund të ndryshojë diçka me ardhjen në pushtet të Aleksis Ciprasit në Athinë, presidenti i Maqedonisë shfaq shpresë se kjo do ta shënojë ardhjen e gjeneratës së re e cila "di të çlirohet nga paragjykimet nga e kaluara".
-Deri më tani elitat greke kanë qenë të fundit në Ballkan të cilat kanë dalë nga Lufta e ftohtë. Në të gjitha vendet e tjera është kthyer faqja. Kjo do të thotë se udhëheqësit e rinj grekë kanë shumë brenga të tjera tani, të paktën tani për tani, publikisht, në asnjë moment nuk i kanë shprehur qëllimet e tyre ndaj nesh. Të jemi realistë, ne nuk jemi prioritet për ta, thekson Ivanov.
Në pyetjen nëse edhe krahas "diskutimit të gjatë", Maqedonia ka pasur relata me udhëheqësinë paraprake të Greqisë, Ivanov përgjigjet se nuk ka pasur asnjë kontakt, edhe pse janë bërë më shumë përpjekje.
-U përpoqëm të përpilojmë marrëveshje në fushën e vendkalimeve kufitare apo tatimin e dyfishtë, por ne nuk morëm përgjigje në 25 vitet e fundit, sqaroi Ivanov.
Me këtë rast presidenti i Maqedonisë thekson se ndërmarrjet prej të dy vendeve janë shumë të afërta dhe se në Maqedoni punojnë mbi 200 ndërmarrje greke, ndërsa këmbimi ekonomik tejkalon miliarda dollarë.
Në vërejtjen e gazetës se disa shohin "tendencë të autoritarizmit" në Maqedoni, që e vendos në rrezik pavarësinë e lirisë së shtypit, presidenti Ivanov u përgjigj se në këtë mënyrë opozita po përpiqet të tërheqë vëmendjen.
-Ju me siguri i referoheni rastit me përgjimin ilegal me të cilin lideri i opozitës Zoran Zaev po përpiqet të tërheqë vëmendjen. Nga fillimi i këtij rasti, unë intervenova që të kërkojë nga institucionet shtetërore të veprojnë shpejt dhe t'i dënojë ata që e kanë shelur ligjin, thekson Ivanov.
Në insistim të gazetarit të "Le Temps" se një raportues i Parlamentit Evropian flet për "një situatë shumë të rrezikshme" në vend, presidenti i Maqedonisë u përgjigj se pritja para dyerve të BE-së është frustruese.
Në pyetjen nëse Maqedonisë është ndaluar, presidenti Ivanov thotë të kundërtën.
-Larg asaj. Ne e kemi shfrytëzuar këtë kohë që t'i përkushtohemi ekonomisë. E ndryshuam sistemin tonë tatimor, krijuam zona të lira ekonomike, vendosëm privilegje për investitorët e huaj. Ekonomia jonë është një prej të rrallave për momentin me rritje në rajon. Por, kjo nuk i pengon frustrimet për të cilat ju fola, të cilat janë akumuluar. Në fund të fundit, mënyra e vetme që vërtet të transformohet ekonomia jonë, është që të zhbllokohet dhe të vazhdojë procesi i integrimit. Ne nuk mund ta bëjmë këtë vetë. Maqedonia ndjehet e harruar, e braktisur nga ana e evropianëve, theksoi presidenti i Republikës së Maqedonisë.
I pyetur nëse ka rreziqe nga një situatë e tillë, presidenti Ivanov thotë se ato janë të shumta.
-Janë shumë. Kini parasysh se rajoni ynë është në qendrën e një unaze të zjarrtë. Ne e kemi Ukrainën në veri, Lindjen e Afërt në lindje, Libinë në juglindje. Të gjitha këto goditje kanë pasoja për vendin tonë, por na mungojnë resurse që të ballafaqohemi me to. Shtojeni edhe çështjen me emigrantët të cilët ikin nga luftërat dhe vijnë te ne, pasi zakonisht kalojnë përmes Greqisë... Nëse do të ishim anëtare e Bashkimit Evropian dhe NATO-s për çka Greqia kundërshton me veto, ne do të mund të përfshiheshim më shumë në një politikë të përbashkët, do të kemi më shumë informacione për sigurinë, që të sigurohet mbrojtje më e madhe e kufijve tonë. Tani jemi të privuar nga ajo dhe siç duket Evropa të mos ketë kurrfarë obligimi ndaj nesh, thekson Ivanov.
Në interesin e shprehur nga gazeta zvicerane për radikalizëm të një pjese të rinisë myslimane të Ballkanit dhe çështjen nëse ka myslimanë të rinj nga Maqedonia të cilët kanë tundim të shkojnë në xhihad, presidenti Ivanov thotë se radikalizmi rritet gjithkund, pra edhe në Maqedoni.
-Por dëshiroj të jem i qartë, ne nuk jemi para një problemi fetar, por të pastër ideologjik. Sot, globalizimi dhe integrimi, të shtuara në një pasiguri të caktuar në Ballkan, mund të sjellë që të rinjtë të joshen lehtë nga ana e radikalëve. Situata në rajon është shumë e ndjeshmen dhe më besoni, në Ballkan, për fat të keq, jemi mësuar me luftën, deri në atë pikë që jemi shumë të ndjeshëm në erën e saj, tha Ivanov.
Për marrëdhëniet e Maqedonisë me Rusinë, thekson se një vend i vogël duhet të jetë i hapur dhe të mbajë marrëdhënie me të gjithë.
-Një vend i vogël si vendi ynë duhet të jetë i hapur dhe të mbajë marrëdhënie të mira me të gjithë. Këtë ne e bëjmë edhe me Rusinë. Ne kemi nevojë të madhe për import të energjisë dhe treg për prodhimet tona. Kjo është pavarësisht nga integrimi në BE, potencoi Ivanov në fund të intervistës për gazetën ditor "Le Temps"./mia/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn